നോട്ടം പണ്ടേ ലെന്സിലേക്കാ ഈ മിടുക്കിയെ മനസ്സിലായോ? ആദ്യം ഗായികയായും പിന്നീട് നായികയായും തമിഴ് സിനിമാ ലോകത്ത് തന്റേതായ ഇടം കണ്ടെത്തിയ താരമാണ് ആന്ഡ്രിയ ജെര്മിയ. തമിഴിനു പുറമെ മലയാളത്തിലും തെലുങ്കിലും ശ്രദ്ധേയ കഥാപാത്രങ്ങളെ അവതരിപ്പിക്കാന് ആന്ഡ്രിയയ്ക്ക് കഴിഞ്ഞിട്ടുണ്ട്. ആന്ഡ്രിയയുടെ ഒരു കുട്ടിക്കാല ചിത്രമാണ് ഇപ്പോള് ശ്രദ്ധ നേടുന്നത്. 1985 മുതല് തന്നെ ലെന്സിലേക്ക് നോക്കുന്നു എന്ന ക്യാപ്ഷനോടെ ആന്ഡ്രിയ തന്നെയാണ് ചിത്രം ഇന്സ്റ്റഗ്രാമിലൂടെ പങ്കുവച്ചത്. ആന്ഡ്രിയ മലയാളികള്ക്ക് സുപരിചിതയാകുന്നത് 2013ല് പുറത്തിറങ്ങിയ രാജീവ് രവി ചിത്രം അന്നയും റസൂലും ലൂടെയാണ്. ചിത്രത്തില് ഫഹദിന്റെ നായികയായി എത്തിയ ആന്ഡ്രിയ മികച്ച പ്രകടനമാണ് കാഴ്ചവെച്ചത്. പിന്നീട് ആന്ഡ്രിയ മലയാളത്തില് അഭിനയിച്ചതെല്ലാം സൂപ്പര് താരങ്ങളൊപ്പമായിരുന്നു. പൃഥ്വിരാജിന്റെ നായികയായി ലണ്ടന് ബ്രിഡ്ജ് എന്ന ചിത്രത്തിലും മോഹനലാലിന്റെ ഒപ്പം ലോഹം എന്ന ചിത്രത്തിലും മമ്മൂട്ടിയുടെ ഒപ്പം തോപ്പില് ജോപ്പന് എന്ന ചിത്രത്തിലും ആന്ഡ്രിയ എത്തി. 2005ല് പുറത്തിറങ്ങിയ സൂപ്പര്ഹിറ്റ് ചിത്രം അന്യനിലെ കണ്ണും കണ്ണും നോക്കിയ എന്ന ഗാനം പാടികൊണ്ടാണ് ആന്ഡ്രിയ സിനിമാ മേഖലയിലേക്ക് എത്തുന്നത്. 2006ല് വേട്ടയാടു വിളയാട് എന്ന ഗൗതം മേനോന് ചിത്രത്തില് ഒരു ഗാനം ആലപിച്ച ആന്ഡ്രിയയ്ക്ക് അടുത്ത ചിത്രത്തില് നായികയായി അവസരം ലഭിച്ചതോടെയാണ് തെന്നിന്ത്യന് സിനിമയിലേക്കുള്ള വാതില് തുറന്നത്. പ്ലാങ്ക് ഒക്കെ പുഷ്പം പോലെ പൂര്ണിമക്ക് കൈയ്യടിച്ച് കൂട്ടുകാരികള് 2007ല് പുറത്തിറങ്ങിയ പച്ചയ്ക്കിളി മുത്തുച്ചാരമാണ് ആന്ഡ്രിയയുടെ ആദ്യ ചിത്രം. പിന്നീട് ആയിരത്തില് ഒരുവന്, മങ്കാത്ത തുടങ്ങിയ ഹിറ്റ് ചിത്രങ്ങളുടെ ഭാഗമാകാന് ആന്ഡ്രിയയ്ക്ക് സാധിച്ചു. ഗായിക എന്ന നിലയില് ഹാരിസ് ജയരാജ്, യുവാന് ശങ്കര് രാജ, അനിരുദ്ധ്, ദേവി ശ്രീ പ്രസാദ്, പ്രകാശ് കുമാര് എന്നീ സംഗീത സംവിധായകരുടെ പാട്ടുകളാണ് ആന്ഡ്രിയ പാടിയത്. സ്വന്തമായി ഒരു ഗാനം ആന്ഡ്രിയ കംപോസ് ചെയ്യുകയും ചെയ്തിട്ടുണ്ട്. തമിഴില് ആന്ഡ്രിയയുടെ ആറോളം ചിത്രങ്ങളാണ് ഇനി പുറത്തിറങ്ങാന് ഇരിക്കുന്നത്. അതില് ആര്യ നായകനാകുന്ന ആരാണ്മൈ ആണ് ആദ്യം റിലീസ് ചെയ്യുക.